OzLabs/hebrew-wiki-articles huggingface dataset:
רובין בקהאוז

רובין ג'יימס בקהאוז (באנגלית: Robin James Backhaus; נולד ב-12 בפברואר 1955) הוא שחיין אמריקאי בעבר. הוא אלוף עולם ובעל מדליית ארד אולימפית במשחה ל-200 מטר פרפר.

== ביוגרפיה ==
בקהאוז נולד בלינקולן, נברסקה.

===מדליית ארד אולימפית===
באולימפיאדת מינכן (1972) זכה בקהאוז במדליית ארד במשחה ל-200 מטר פרפר בתוצאה של 2:03.23 דקות, אחרי חבריו לנבחרת, כוכב המשחקים מארק ספיץ שקבע שיא עולם חדש של 2:00.70 דקות וגארי הול סניור (2:02.86 דקות). בשלב המוקמות הוא קבע שיא אולימפי חדש של 2:03.11 דקות ועלה לשלב הגמר מהמקום השני.

===אלוף עולם ושיאן עולם===
באליפות העולם הראשונה בשחייה שנערכה בבלגרד, אז יוגוסלביה בשנת 1973 זכה בקהאוז ב-3 מדליות, 2 זהב ו-1 ארד. מדליות זהב במשחה ל-200 מטר פרפר בתוצאה של 2:03.32 דקות, לפני בן ארצו סטיבן גרג (2:03.58 דקות) והרטמוט פלקנר ממזרח גרמניה (2:03.84 דקות) ובמשחה שליחים 4x200 מטר חופשי בשיא עולם חדש של 7:33.22 דקות, לפני אוסטרליה (7:43.65 דקות) ומערב גרמניה (7:43.68 דקות). מדליית ארד במשחה ל-100 מטר פרפר בתוצאה של 56.42 שניות, אחרי ברוס רוברטסון מקנדה (55.69 שניות) ובן ארצו ג'ו בוטם (56.37 שניות).

== תארים והישגים==
*בקהאוז זכה בשני תוארי אליפות המכללות (NCAA) ושלושה תוארי אליפות ארצות הברית בשחייה.

== קישורים חיצוניים ==

קטגוריה:שחיינים אולימפיים אמריקאים
קטגוריה:אלופי עולם בשחייה
קטגוריה:שחייני פרפר
קטגוריה:שחייני חופשי
קטגוריה:שחיינים באולימפיאדת מינכן (1972)
קטגוריה:זוכי מדליית ארד אולימפית אמריקאים: שחייה
קטגוריה:בוגרי אוניברסיטת אלבמה
קטגוריה:שיאני עולם אמריקאים: שחייה
קטגוריה:אמריקאים שנולדו ב-1955
הת'ר גרינווד

הת'ר גרינווד הרפר (באנגלית: Heather Greenwood Harper; נולדה בשנת 1958) היא שחיינית עבר אמריקאית. היא אלופת עולם ושיאנית עולם במשחה ל-400 מטר חופשי.

== ביוגרפיה ==
גרינווד גדלה בפרזנו, קליפורניה. היא התאמנה בהדרכת אביה, רון במועדון השחייה המקומי. היא למדה באוניברסיטת דרום קליפורניה.

===אלופת עולם===
באליפות העולם הראשונה בשחייה שנערכה בבלגרד, אז יוגוסלביה בשנת 1973 זכתה גרינווד בשתי מדליות, זהב וכסף. מדליית זהב במשחה ל-400 מטר חופשי בתוצאה של 4:20.28 דקות, לפני בת ארצה קינה רותהמר (4:21.50 דקות) ונובלה קליגאריס מאיטליה (4:21.79 דקות). מדליית כסף במשחה שליחות 4x00 מטר חופשי בתוצאה של 3:55.52 דקות, אחרי מזרח גרמניה שקבעה שיא עולם חדש של 3:52.45 דקות ולפני מערב גרמניה (3:58.88 דקות).

===שיאנית עולם===
בתחרות שחייה (בריכה של 25 מטר) שנערכה בברמן, מערב גרמניה בפברואר 1974 קבעה גרינווד שיאי ארצות הברית במשחים ל-200 מטר, ל-400 מטר ול-800 מטר חופשי. ארבעה חודשים לאחר מכן, בתחרות הזמנה שנערכה בסנטה קלרה, קליפורניה ב-28 ביוני היא קבעה במשחה ל-400 מטר חופשי שיא עולם חדש של 4:17.33 דקות, שיפור לשיא העולם בן השנה של קינה רותהמר (4:18.07 דקות). שיא זה החזיק מעמד חודשיים ונשבר על ידי בת ארצה שירלי בבשוף (4:15.77 דקות).

באליפות העולם בשחייה שנערכה בסנטיאגו דה קאלי, קולומביה בשנת 1975 זכתה גרינווד בשתי מדליות כסף, במשחה ל-800 מטר חופשי בתוצאה של 8:48.88 דקות, אחרי ג'ניפר טורול מאוסטרליה שקבעה שיא אליפות חדש של 8:44.75 דקות ולפני כוכבת האליפות שירלי בבשוף (8:53.22 דקות) ובמשחה שליחות 4x100 מטר חופשי לאחר ששחתה בשלב המוקדמות.

לאחר שלא הצליחה להיכלל בנבחרת ארצות הברית לאולימפיאדת מונטריאול (1976) פרשה גרינווד משחייה תחרותית.

== ראו גם ==

* התפתחות שיא העולם במשחה ל-400 מטר חופשי

== קישורים חיצוניים ==

* [https://web.archive.org/web/20110726065357/http://fresnoahof.org/pdf/90/HeatherHarper_90.pdf ביוגרפיה קצרה של הת'ר גרינווד]

קטגוריה:אלופות עולם בשחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
K9 Web Protection

K9 Web Protection היא תוכנת סינון אינטרנט מבית היוצר של חברת Blue Coat Systems. התוכנה מאפשרת חסימת קטגוריות תוכן שונות או חסימת הגישה לאינטרנט בשעות מסוימות. 

התוכנה היא תוכנה חינמית המיועדת לשימוש ביתי. עבור כל מחשב מונפק רישיון נפרד. מטרתה הראשונית של התוכנה היא לצורך בקרת הורים, אולם ישנם המשתמשים בה עבור חסימת עצמית עבור חסימת תכנים מסוימים כמו גם וירוסים או תוכנות זדוניות. התוכנה מבצעת סינון ברמת התוכנה, במחשב המקומי, וזמינה בעיקר למחשבים המפעילים את מערכת ההפעלה Windows. 

ביום ה-1 באוגוסט 2016 החברה נמכרה לsymantec, והיא המשיכה לתמוך במוצר. 

החל מ30 ליוני 2019, הופסקה התמיכה בתוכנה, ויותר לא ניתן להוריד אותה או להתקינה. 

== קישורים חיצוניים ==
* 

קטגוריה:אינטרנט: בטיחות
קטגוריה:צנזורה באינטרנט
ציפה כרמון

ציפה כרמון
ציפה כרמון (נולדה ב-7 בדצמבר 1952) היא אשת עסקים ישראלית המתמחה בתחום היצוא. 

==ביוגרפיה==
ציפה כרמון גדלה בחיפה וסיימה את לימודיה התיכוניים במרכז חינוך ליאו באק. 

הקימה וייסדה את חברת ציפה כרמון אקספורט בע"מ (T.C Exports), חברת סחר המייצאת מוצרי צריכה ישראליים לשוק האמריקאי והאירופי. החברה מייצגת בישראל, בין היתר, שתי רשתות בינלאומיות גדולות מתחום ה"עשה זאת בעצמך": הום דיפו האמריקאית ו-OBI האירופית.

בשנים 2003–2011 כיהנה כחברת נשיאות לשכת המסחר ישראל-אפריקה. בשנים 2006–2009 כיהנה כחברה בוועדה המייעצת של בנק ישראל. מאז שנת 2000 כיהנה בדירקטוריונים של חברות שונות, בהן דלתא גליל תעשיות, נגב קרמיקה, אופיס דיפו, הידרו תעשיות וגרינסטון.

זכתה בכמה פרסי הוקרה על עשייתה בתחום היצוא, בהם פרס יצואן מצטיין מטעם לשכת הסחר ישראל-אמריקה (1997) ושני פרסי יצואן מצטיין מטעם משרד התעשייה והמסחר (1997, 2001).

לכרמון תואר MBA עם התמחות בשיווק וסחר בינלאומי מאוניברסיטת UCLA בארצות הברית, ותואר BA בסוציולוגיה וחינוך מהאוניברסיטה העברית בירושלים.

כיהנה עד שנת 2013 כיו"ר כנפיים של קרמבו, תנועת נוער לילדים ונוער עם ובלי צרכים מיוחדים, והיא חברת נשיאות בעמותת עלה (עמותה), המסייעת לילדים בעלי נכויות. החל משנת 2011 מכהנת כנשיאת IWF) International Women's forum), ארגון בינלאומי לנשות עסקים. כמו כן פעילה בקידום האמנות והתרבות בגופים שונים בישראל.

==חיים פרטיים==
ציפה כרמון נשואה לד"ר אריק כרמון, לשעבר נשיא המכון הישראלי לדמוקרטיה. לשניים שני בנים ובת. מתגוררת בסביון. גיסה הוא פרופ' אוריאל רייכמן. 

==קישורים חיצוניים==
* [http://www.aleh.org.il/index.php?option=com_content&view=article&id=200:tzipacarmon&catid=30:boardmember קורות חיים ציפה כרמון], באתר "עלה"
* [https://web.archive.org/web/20120114061756/http://my.ynet.co.il/pic/calcala/nasim/index.htm חמישים הנשים המובילות בעולם העסקים], באתר ynet

קטגוריה:נשות עסקים ישראליות
קטגוריה:אנשי עסקים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:חברי המועצה המייעצת של בנק ישראל
קטגוריה:יושבי ראש ונשיאי עמותות
קטגוריה:סביון: אישים
קטגוריה:בוגרות מרכז חינוך ליאו באק
קטגוריה:בוגרי מרכז חינוך ליאו באק
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:ישראליות שנולדו ב-1952
קטגוריה:ישראלים שנולדו ב-1952
ביווס ובאטהד דו אמריקה

ביוויס ובאטהד דו אמריקה (באנגלית: Beavis and Butthead Do America) הוא סרט שמבוסס על סדרת הטלוויזיה המצוירת האמריקנית "ביוויס ובאטהד". הסרט יצא ב-20 בדצמבר 1996 והפך לשובר הקופות של דצמבר לאחר ששבר את השיא של "צעקה 2".

ב-23 ביוני 2022 יצא סרט המשך בשם "ביוויס ובאטהד עושים את היקום" בשירות הסטרימינג פרמאונט+.

==תקציר העלילה==
לאחר שהגיבורים הראשיים, הנערים ביוויס ובאטהד, מגלים שמכשיר הטלוויזיה שלהם נגנב מביתם, הם מתחילים לצעוד ברחבי העיירה שלהם בחיפוש אחר מקלט טלוויזיה חלופי. במהלך החיפושים הם עוברים בבית מלון מוזנח ונתקלים שם בסוחר נשק שיכור בשם מאדי גריימס (מדובב על ידי ברוס ויליס) שחיכה לצמד רוצחים שכירים וסבור כי הם אותם הרוצחים השכירים. גריימס מציין בפני הנערים כי הוא מוכן לשלם להם 10,000 דולר על מנת שהם "יטפלו" באשתו לשעבר דאלאס (מדובבת על ידי דמי מור). אף על פי כן, ביוויס ובאטהד לא מבינים נכון את דבריו וסבורים כי הוא התכוון למעשה שהוא ישלם להם על מנת שהם יקיימו עימה יחסי מין, ובשל כך הם מסכימים לעסקה.

בעקבות כך, ביוויס ובאטהד נשלחים ללאס וגאס כדי למצוא את דאלאס. כאשר הצמד פוגש את דאלאס, היא מבינה מיד למה הם נשלחו לפגוש אותה וכי ביוויס ובאטהד אינם מבינים מה הם נשכרו לעשות, היא מסתירה במכנסיו של ביוויס חפץ קטן בשם X-5 שמכיל וירוס קטלני שיכול לעשות נזק רב, ומציינת בפניהם כי היא תפגוש אותם בוושינגטון די. סי. במידה שהם מעוניינים "לטפל בה", ושולחת אותם לעיר הבירה בנסיעת אוטובוס.

במהלך המסע לוושינגטון ביוויס ובאטהד גורמים לנזקים רבים ברוב המדינות אשר דרכן הם חוצים. בעקבות כך הם נרדפים כעת על ידי ה-ATF.

==מדבבים==
{| class="wikitable"
|-
! שם המדבב !! שם הדמות
|-
| מייק ג'אדג' || ביוויס / באטהד / תום אנדרסון / המנהל מקוויקר / מר וואן דרייסן
|-
| ברוס וויליס || מאדי גריימס
|-
| דמי מור || דאלאס גריימס
|-
| רוברט סטאק || הסוכן פלמינג
|-
| קלוריס ליצ'מן || אישה זקנה
|-
| גרג קינר || הסוכן בורק
|-
| ריצ'רד לינקלטר || נהג אוטובוס תיירים
|-
| דייוויד לטרמן וטוני דארלינג || נוודים ממוטלי קרו
|-
| דייל ריווס || ביל קלינטון
|}

==קישורים חיצוניים==

קטגוריה:סרטי פעולה אמריקאיים
קטגוריה:סרטי 1996
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים מבוססי סדרות טלוויזיה
קטגוריה:סרטי פרמאונט
קטגוריה:סרטי מסע אמריקאיים
קטגוריה:סרטי פשע אמריקאיים
קטגוריה:סרטי קומדיה מונפשים
קטגוריה:סרטי אנימציה של פרמאונט
קטגוריה:סרטים אמריקאיים משנת 1996
כרזת מבוקש

כרזת מבוקש של פרסי ליפורי מייפלטון. כרזת המבוקש הראשונה בהיסטוריה הבריטית.
כרזת מבוקש היא כרזה המופצת במקומות ציבוריים, כדי להיעזר בציבור למציאת פושע נמלט או חשוד שהרשויות רוצות לעצור. הכרזה בדרך כלל תכלול תמונה עדכנית של המבוקש או קלסתרון שיוצר על ידי המשטרה, את שמו המלא ופרטי התקשרות עם הרשות לשם דווח.

== תיאור ==
הכרזה בדרך כלל תכלול תיאור של המבוקש והפשע שביצע שבעקבותיו הוא מבוקש. פוסטרים של מבוקשים מיוצרים בדרך כלל על ידי משטרה או גוף ממשלתי ציבורי אחר, ומכוונים לפרסום במקומות ציבוריים, כגון על לוח מודעות או מבואה של משרד דואר או משרד ממשלתי.

== שלטי חוצות אלקטרוניים ==
בשנת 2007, החלה ה-FBI לפרסם כרזות מבוקשים בשלטי חוצות אלקטרוניים ב-23 ערים, ובהמשך פעלה להרחבת מערכת זו במקומות אחרים. השיטה מאפשרת לחשוף מבוקשים לעיני הציבור ברחבי ארצות הברית סמוך מאוד לאירוע. בשנת 2010, טענה ה-FBI כי לפחות 30 מקרים נפתרו כתוצאה ישירה של פרסום שלטי חוצות אלקטרוניים, ורבים אחרים נפתרו באמצעות מאמצי הפרסום הכוללים של הלשכה, בהם שלטי חוצות.

== פרס כספי ==
כרזות של מבוקשים מציעות לעיתים קרובות גם פרס כספי לאדם אשר יסייע ללכידת המבוקש, או לאדם שיכול לספק מידע שיוביל ללכידת המבוקש. כרזות מודרניות יותר עשויות לכלול גם תמונות של טביעות האצבעות של המבוקש.

== שימושים מושאלים ==
במדינות שונות נעשה שימוש בפרפרזה על כרזת מבוקש, לרוב לצורכי גיוס לצבא ולצורכי תעמולה נוספים. דוגמאות מפורסמות הן כרזת לורד קיצ'נר רוצה אותך מבריטניה ממלחמת העולם הראשונה וכרזת הדוד סם מארצות הברית.

== ראו גם ==
* עבריין נמלט

==קישורים חיצוניים==

==הערות שוליים==

קטגוריה:חקירה
קטגוריה:משטרה
מבוקש
גן חטיבת פלמ"ח הראל

שמאל

גן חטיבת פלמ"ח הראל הוא גן ובו אנדרטה לחללי חטיבת הראל במלחמת העצמאות, הניצבים בקריית הלאום בירושלים. 

==האנדרטה==
האתר בו נמצא הגן הוא מדרון בתחומי גן סאקר, בצדו של בית הקברות שייח' באדר (שהוקם בעת מלחמת העצמאות לאחר שלא התאפשר לקבור בהר הזיתים) ובקרבת בניין בית המשפט העליון ומשכן הכנסת.

האנדרטה מורכבת מחומת אבן עגולה כפולה בעלת גובה משתנה. בצידה האחד שבמעלה המדרון החומה היא בגובה הקרקע ומאפשרת כניסה רגלית לשטח המגודר על ידה. מצידה האחר, במורד המדרון, החומה מוגבהת מעל פני הקרקע (עד לגובה של ארבעה מטרים) ועל גביה קיים שביל הליכה, המשקיף אל נוף הגן וירושלים כולה. על גבי מעקות שני צידי השביל חקוקים שמות אתרי קרבות של החטיבה וכן תיאורים של קרבות ידועים שלה. 

על גבי הקיר החיצוני של החומה חרוטים שם האתר, סמל הפלמ"ח והבית הראשון מתוך המנון הפלמ"ח.

על גבי הקיר הפנימי של החומה חרוטים שמות 438 חללי חטיבת הראל במלחמת העצמאות, אשר רובם נפלו בקרבות על הדרך לירושלים ובעיר עצמה, ושמות שני מפקדי החטיבה במלחמה - יצחק רבין ויוסף טבנקין - בלוויית דברי הסבר והנצחה. 

במרכז הכיכר שיוצרת החומה ניצב עץ אלה, שהיה קיים שם בטרם הוקמה האנדרטה. סביב האנדרטה נטוע גן ובו שבילי הליכה ופינות ישיבה.

==היוזמה להקמת האנדרטה==
האנדרטה היא פרי עבודתם של הפסל דני קרוון (ממקימי קיבוץ הראל), אדריכל הנוף צבי דקל והטיפוגרף ינק יונטף. תוכנית הקמתה היא פרי יוזמתם של וותיקי החטיבה, בה לקחו חלק אורי בן ארי, יששכר שדמי, עמוס חורב, מוטקה בן פורת ואחרים ששירתו בה בקרבות מלחמת העצמאות. ועדת היגוי מטעמה בראשות האלוף במילואים עמוס חורב בחרה בקרוון למעצב האנדרטה.

האנדרטה הצטרפה לשתי אנדרטאות אחרות לחללי חטיבת הראל שהוקמו בעבר – האנדרטה בבית הקברות הצבאי בקריית ענבים והאנדרטה במתחם גבעת הרדאר.

<gallery widths="150px" heights="150px" perrow="5">
Harel Brigade Memorial in Jerusalem-2.JPG
Harel Brigade Memorial in Jerusalem-6.JPG
Harel Brigade Memorial in Jerusalem-8.JPG
Harel13.jpg
</gallery>

==ראו גם==
* אתר ההנצחה לגדוד החמישי של פלמ"ח-הראל

==קישורים חיצוניים==

* 
* מיכאל יעקובסון, [http://www.xnet.co.il/architecture/articles/0,14710,L-3101424,00.html אחרי 65 שנה: אנדרטה לחללי חטיבת הראל נחנכה בגן סאקר], Xnet, 16 ביוני 2013
* 

== הערות שוליים ==

חטיבת הראל
קטגוריה:חטיבת הראל
קטגוריה:אנדרטאות חטיבתיות בישראל
קטגוריה:אנדרטאות הפלמ"ח
קטגוריה:קריית הלאום
קטגוריה:דני קרוון
קטגוריה:גן סאקר
אהליבמה

אָהֳלִיבָמָה בַת עֲנָה היא דמות מקראית, אשת עשו ממשפחת שעיר החורי.

לפי רשימת היחס של בני שעיר, ענה בן צבעון הוא אבי משפחה חורית, ולו בת בשם אהליבמה. מסיבה זו סוברים חוקרים שונים, שהמלה החוי המופיעה בבראשית ל"ו, ב', אינה אלא טעות המעתיק, והצורה הנכונה היא החרי.

ב (פסוקים ו) לפי נוסח המסורה נזכרת כ"אָהֳלִיבָמָה בַת עֲנָה בַּת צִבְעוֹן", אך ענה ידוע ממקומות אחרים במקרא כזכר, ואכן, בתרגום השבעים מוזכרת כ־"Ελιβεμας θυγατρὸς Ανα τοῦ υἱοῦ Σεβεγων" – "אהליבמה בת ענה בן צבעון".<ref>[https://www.blueletterbible.org/lxx/gen/36/1/s_36001 תרגום השבעים לבראשית 36 פסוקים 2 ו־14] באתר Blue Letter Bible</ref>

שלושת האלופים יעוש (יעיש), יעלם וקרח נחשבו לבני עשיו מאשתו אהליבמה.

== אטימולוגיה ==
הוראת השם אהליבמה איננה ברורה. יש המפרשים "האהל של הבמה", אולם זהו פירוש לא מבוסס. אפשר להניח שהשם מבוסס על המילה אהל שהוא גם היסוד בשם אהליבה ושניהם עשויים להיות הרחבות של שם ממקור חורי (בחורית אל, אלי = בעלת, אלה) שלבש במשך הזמן צורה עברית אדומית .

== במדרש ==
לפי המדרש היא יהודית בת בארי המוזכרת כאשת עשו - .

== לקריאה נוספת ==
*אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', עמ' 127.

==קישורים חיצוניים==
* [https://jewiki.org.il/w/אהליבמה_בת_ענה אהליבמה בת ענה], באתר האנציקלופדיה היהודית

==הערות שוליים==

קטגוריה:נשות עשו
אספרנסה ספולדינג

אספרנצה ספולדינג בפסטיבל ג'אז ב[[אומבריה, 2007]]
ספולדינג ב-2009
אספרנסה אמילי ספולדינג (באנגלית: Esperanza Emily Spalding; נולדה ב-18 באוקטובר 1984) היא מוזיקאית ג'אז, זמרת ונגנית קונטרבס וגיטרה בס אמריקאית. זכתה בפרס גראמי לאמן החדש הטוב ביותר ב-2011 והייתה בכך למוזיקאית הג'אז הראשונה שזוכה בפרס. סגנונה, המשלב בין מוזיקת נאו-נשמה, פאנק, היפ הופ ובוסה נובה ומחבר בין דור העשור הראשון של המאה ה-21 לג'אז מסורתי, זוכה הן להערכת הביקורת והן להערכת המאזינים. תספורת אפרו היא סימן ההיכר שלה.

== תולדות חייה ==
נולדה בפורטלנד, אורגון וחיה בשכונה בעלת מעמד סוציו-אקונומי נמוך. אמה הייתה אם חד-הורית ממוצא מעורב היספני-אפרו-אמריקאי-וולשי-אינדיאני. בגיל 16 סיימה את בחינות הבגרות ועברה ללמוד על מלגה בתוכנית לפיתוח מוזיקאים של אוניברסיטת אורגון. ב-2002 התקבלה למכללת ברקלי למוזיקה בבוסטון וזכתה לשבחים מפי סגן מנהל המוסד, גארי ברטון. מיד עם סיום לימודיה כעבור שנתיים, נשכרה ללמד במוסד והיא בת 20 בלבד.

תקליטה הראשון Junjo ראה אור ב-18 באפריל 2006. תקליטה השני, Esperanza ראה אור ב-20 במאי 2008 ובו היא שרה בנוסף לאנגלית גם בפורטוגזית וספרדית. האלבום הגיע למקום השלישי במצעד אלבומי הג'אז של בילבורד.

באוגוסט 2008 הופיעה (במסגרת הרכב נשים) בפסטיבל הג'אז הבינלאומי אילת.

באוקטובר 2009 נבחרה ספולדינג על ידי נשיא ארצות הברית, ברק אובמה, לנגן באוסלו בטקס בו הוענק לו פרס נובל לשלום.

תקליטה השלישי Radio Music Society ראה אור ב-20 במרץ 2012. האלבום הגיע למקום העשירי במצעד האלבומים הכללי של בילבורד ולמקום הראשון בין אלבומי הג'אז.

ב-2012 בחרו בה קוראי המגזין דאון ביט למוזיקאית השנה.

בשנת 2017 הגיחה לתפקיד אורח בסרט המוזיקלי "קוקו" בבימויו של ריזה.

== פרסים ומועמדויות ==
{| class="wikitable"
!שנה
!ארגון
!קטגוריה
!פרויקט
!תוצאה
!מקור
|-
| rowspan="2" |2024
| rowspan="2" |פרס גראמי
|ביצוע הג'אז הטוב ביותר
|"But Not For Me" <small>(עם פרד הרש)</small>
|
| rowspan="2" |<ref></ref>
|-
|אלבום הג'אז הווקאלי הטוב ביותר
|Alive at the Village Vanguard <small>(עם פרד הרש)</small>
|
|}

== קישורים חיצוניים ==

* 

* [https://web.archive.org/web/20110918095912/http://www.jazz.com/features-and-interviews/2008/5/28/in-conversation-with-esperanza-spalding ריאיון עם אספרנסה ספולדינג]
* [http://www.billboard.com/#/news/esperanza-spalding-s-radio-music-society-1006281962.story Esperanza Spalding's 'Radio Music Society' Charms NYC Listening Session]
* 

==הערות שוליים==

קטגוריה:זמרות אמריקאיות
קטגוריה:זמרים אמריקאים
קטגוריה:זמרי ג'אז אמריקאים
קטגוריה:זמרות ג'אז אמריקאיות
קטגוריה:מוזיקאי ג'אז
קטגוריה:נגני ג'אז: בסיסטים
קטגוריה:בסיסטיות אמריקאיות
קטגוריה:זוכות פרס גראמי
קטגוריה:זוכי פרס גראמי
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:סגל מכללת ברקלי למוזיקה
קטגוריה:מורות למוזיקה
קטגוריה:נשים זוכות פרסים
קטגוריה:מלחינות אמריקאיות במאה ה-20
קטגוריה:מלחינות אמריקאיות במאה ה-21
קטגוריה:אמריקאיות ממוצא אינדיאני
קטגוריה:אמריקאים ממוצא אינדיאני
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
נפוליאון היל

נפוליאון היל
נפוליאון היל (באנגלית: Napoleon Hill 26 באוקטובר 1883 - 8 בנובמבר 1970), היה סופר אמריקאי שפרסם ספרי עזרה עצמית מצליחים. ספרו המפורסם ביותר "חשוב והתעשר" (1937), הוא אחד הספרים הנמכרים ביותר בכל הזמנים. (עד מותו של היל, ב-1970, הספר מכר 20 מיליון עותקים).

היל הואשם בהונאה, והיסטוריונים מפקפקים באמיתות של רבים מסיפוריו על חייו.

== חייו ועבודתו ==
נפוליאון היל נולד בבקתה קטנה בדרום מערב וירג'יניה. אמו נפטרה כשהיה בן שמונה ואביו נישא בשנית לאחר שנתיים. בגיל 13 היל החל לעבוד ככתב בעיתון קטן. בכסף שחסך, נרשם ללימודי עריכת דין אך נאלץ לפרוש מלימודיו בשל בעיות כלכליות.

ב-1907 פתח היל עסק במוביל שבאלבמה. העסק עמד בפני פשיטת רגל, והיל הואשם בהונאה דרך הדואר. הוא עבר לוושינגטון די. סי. ושם פתח קולג' למקצועות שקשורים ברכב. מגזין רכב שהתפרסם באותה התקופה, טען שהקולג' הוא הונאה ושחומרי הלימוד שלו הם ברמה נמוכה. העסק נסגר, והוא עבר לשיקגו, שם הוא פתח ב-1915 בית ספר בשם "מכון ג'רג' וושינגטון לפרסום". ב-1918 פורסם בשיקגו טריביון שהיל מבוקש באשמה של פעולות עסקיות המנוגדות לחוק. בין השאר, הוא ניסה למכור מניות של בית הספר במחיר של 100,000 דולר, על אף שערכו הוערך בכ-1,200 דולר.

לרבים מסיפוריו של היל לגבי חייו ועבודתו אין ראיות היסטוריות, והיסטוריונים מפקפקים באמיתותם. כך למשל, היל טען שנקודת המפנה בחייו הייתה ב-1908, כאשר פגש בתעשיין העשיר אנדרו קרנגי. קרנגי, לפי סיפורו של היל, התרשם מהמפגש והציע לו למצוא את הנוסחה להצלחה ולפרסמה. היל פרסם ספר שלם על שיחותיו כביכול עם קרנגי. בעקבות המפגש היל ראיין, לטענתו, 500 אנשים מצליחנים, כל אחד בתחומו. עם זאת, לא קיימת עדות לפגישה כלשהי של השניים, סיפור הפגישה פורסם על ידי היל רק לאחר מותו של קרנגי ב-1919 וגם בביוגרפיה הרשמית של היל משנת 1995, מודים הכותבים שספר השיחות עם קרנגי הוא ככל הנראה בדיוני.

היל טען שהוא שימש כיועצם של שניים מנשיאי ארצות הברית, וודרו וילסון ופרנקלין דלאנו רוזוולט. אולם, לא קיימת ראיה כלשהי לכך שהוא פגש אי פעם את אחד מהשניים. היל פרסם את ה"נוסחה" שלו להצלחה בשנת 1925, כקורס ללמידה עצמית שנקרא "חוק ההצלחה". מאוחר יותר ב-1928, יצאה לאור מהדורה מקוצרת של הקורס, תחת אותו השם. ה"נוסחה" פורטה בצורת קורסים שונים ללמידה עצמית עד שנת 1941.

במספר ספרים שלו הוא תמך בקיום "חוק המשיכה".

==קישורים חיצוניים==

* 

* 
* 

== הערות שוליים ==

קטגוריה:סופרים אמריקאים
קטגוריה:אמריקאים שנולדו ב-1883
קטגוריה:אמריקאים שנפטרו ב-1970
צרפת (עיר פיניקית)

צרפת היא עיר פיניקית המוזכרת במקרא. העיר ממוקמת בין הערים צור וצידון שבלבנון של ימינו. כיום נקראת העיר בערבית "סַרַפַנְד".

==היסטוריה==

==במקרא==
העיר צרפת מוזכרת בין השאר בספר מלכים א' פרק י"ז כאתר שאליו נשלח אליהו הנביא על ידי אלוהים לאחר התייבשות נחל כרית בו הסתתר בזמן הבצורת הקשה שפקדה את הארץ בימי אחאב. בסיפור מכונה העיר . אליהו נשלח בציווי אלוהי לגור בביתה של אישה אלמנה מקומית, שם הוא חי ביחד איתה ובנה. המשפחה מתקיימת גם כך בקושי רב לפני הצטרפות אליהו לביתם, האלמנה אף מתלוננת על כך בפני אליהו וזה מבטיח לה שאין צורך בדאגה מכיוון שעד שתסתיים הבצורת בישראל לא יחסר לה דבר. ואכן, בתקופת מגוריו בבית האלמנה מתואר מצב על-טבעי בו לא חסר לאלמנה שום מצרך לכלכלתה כפי שניבא אליהו. בהמשך הסיפור מסופר כי בנה של האלמנה חלה כל כך קשה עד שמת, האלמנה באה בטענה לאליהו כי מות בנה קרה באשמתו, אליהו בתגובה לוקח את הילד לחדרו שבמעלה הבית, השתטח ונשכב עליו שלוש פעמים והתפלל לאלוהי ישראל שישיב את נפשו לאחר שהילד "מת" לדברי המחבר המקראי. אליהו מחולל נס והילד חוזר לחיים. לאחר שהציל את בנה מכנה האישה את אליהו בכינוי "נביא האלוהים".

העיר מוזכרת גם בספר עובדיה: . אולם פרשני המקרא, רש״י ורד״ק ועוד, מבדילים בין העיר צרפת הסמוכה לצידון לבין ארץ צרפת המוזכרת בנבואת עובדיה.

==ארכאולוגיה==

==שימוש בשם כיום==
על שמה של העיר נקראת בשפה העברית המודרנית צרפת אשר במערב אירופה.

==לקריאה נוספת==
*ביאור:מלכים א' פרק י"ז

==קישורים חיצוניים==

==הערות שוליים==

קטגוריה:לבנון: אתרים ארכאולוגיים
קטגוריה:אתרי המקרא
קטגוריה:פיניקים: מושבות
קטגוריה:נחלת שבט אשר
כריסטוף מרטין וילנד

כריסטוף מרטין וילנד (בגרמנית: Christoph Martin Wieland; 5 בספטמבר 1733 – 20 בינואר 1813) היה משורר, סופר ואיש רוח גרמני.

==קורות חייו==
וילנד היה בן לכומר פרוטסטנטי. בצעירותו החל ללמוד משפטים בעיר טיבינגן, ושם החל גם לכתוב יצירות ספרותיות ראשונות. בעקבות פרסום היצירות הזמינו הסופר יוהאן ג'קוב בודמר (Johann Jakob Bodmer) לבוא לציריך, שם שימש כמורה בית וכיועץ העירייה. ב-1769 נתמנה לפרופסור לפילוסופיה בעיר ארפורט. ב-1772, בעקבות כתיבת הרומן 'מעשה הזהב, או מלכי ששיאן - מעשה שהיה', האוהד את האבסולוטיזם הנאור של יוזף השני, הזמינה אותו דוכסית ויימאר לשמש כמחנך לבנה, קרל אוגוסט מסקסוניה-ויימאר, מי שהיה לאחר מכן ידידו ופטרונו של גתה. לאחר שנתמנה וילנד ליועץ החצר של הדוכסות, החליט להקדיש את שארית חייו לספרות ולחיי רוח, אותם חלק עם שאר חבריו לקלסיקה של ווימאר.

==יצירתו==
ביצירתו המוקדמת של וילנד ניכרת השפעה חזקה של התנועה הפיאטיסטית שהייתה נפוצה בגרמניה באותם. כמו כן הושפע וילנד משירתו של המשורר הגרמני בן דורו פרידריך גוטליב קלופשטוק (Friedrich Gottlieb Klopstock). מאוחר יותר נפתח וילנד לספרות ההשכלה, וראה עצמו קשור לאנציקלופדיסטים בצרפת. בזכות קריאת כתביו של וולטר נפתח וילנד ליצירתו של שייקספיר, ממנה תרגם לגרמנית 22 מחזות, שזכו לתפוצה רבה בגרמניה. הסינתזה בין קשריו לתנועת ההשכלה, לבין מוצאו הגרמני והרקע הפיאטיסטי שלו, יצרו אצל וילנד את החיבור עם אנשי הסער והפרץ.

ביחד עם קלופשטוק המבוגר ממנו, ויוהאן גוטפריד הרדר הצעיר ממנו, יצא וילנד כנגד הקלאסיציזם הראציונליסטי, והטיף לכתיבה עשירה ביצרים וברגש ומשוחררת מכללים נוקשים. ב-1780 פרסם וילנד את השירה האפית אוברון, בה הוא מספר על קורותיו של גיבור אגדי מימי הביניים שנאלץ לנדוד לארצות המזרח. במסעותיו התמודד עם הרפתקאות ופיתויים מסוכנים, אולם בכל אותה העת שמר אמונים לאהובתו. בתוך עולם אבירים זה משלב וילנד את עולם הפיות, נוסח ג'פרי צ'וסר ושייקספיר. ברומן זה היה וילנד מנושאי הדגל של הסער והפרץ והתנועה הרומנטית, והיה מהראשונים שהתענגו בערגה על עולם ימי הביניים.

==השפעתו==
לווילנד הייתה השפעה ישירה על כל הרביעייה של ווימאר - הרדר, גתה, ובמיוחד על הצעיר שבהם - פרידריך שילר, שהרבה לקרוא בתרגומיו של וילנד לשיקספיר. השפעתו של וילנד על שאר בני דורו הייתה בעיקר לרוחב, ולא לעומק. הוא פילס לשירה הגרמנית דרך בתוך חוגים שעד אז לא הכירו אלא שירה צרפתית. בנוסף, היה וילנד מי שהפך את שייקספיר לאבן יסוד בתרבות הגרמנית. וילנד גילה תעוזה בנוסטלגיה שלו לימי הביניים, ובלעג שלו לבורגנות הגרמנית צרת האופק. במגמות אלו השפיעה רבות על יוצרים גרמנים שחיו בזמנו וסמוך לו, שהבולטים שבהם הם אדלברט פון שאמיסו והיינריך פון קלייסט.

==לקריאה נוספת==
כריסטוף מרטין וילנד – מתוך מכתב למשורר צעיר (מגרמנית: עמר ארד), דחק, כרך טו', 2022.

==קישורים חיצוניים==

* 
* 

קטגוריה:משוררים גרמנים
קטגוריה:סופרים גרמנים
קטגוריה:בוגרי אוניברסיטת טיבינגן
קטגוריה:גרמנים שנולדו ב-1733
קטגוריה:גרמנים שנפטרו ב-1813
מחסני חשמל

מחסני חשמל - סניף אור יהודה

מחסני חשמל בע"מ היא רשת חנויות מוצרי חשמל, אלקטרוניקה, סלולר ומחשבים ישראלית, בבעלות חברת אלקטרה מוצרי צריכה.

נכון למרץ 2023 מונה הרשת 56 סניפים הפרוסים ברחבי ישראל. ברשת מועסקים יותר מ-600 עובדים.

== רקע ==
סניף מחסני חשמל, ביג קריית אתא

מחסני חשמל הוקמה בשנת 1991 על ידי ממי גולן, שמואל מנדזיצקי, רפי אביטל ויצחק דותן, והפעילה תחילה חנות אחת ביפו, ולאחר מכן נפתחו סניפים בחיפה, ירושלים ואשדוד.

הייחוד של החנות, ולאחר מכן הרשת, היה תפיסת המחיר הנמוך והחדרת הקונספט הצרכני של "שלם וקח", שלא היה עדיין נפוץ בישראל בשנות ה-90 של המאה ה-20, ואפשר לקונים לשלם ולקבל את המוצר כבר במעמד הרכישה.

כדי להדגיש את תפיסת המחיר הנמוך, בחרו המייסדים לשלב בשם הרשת את המילה "מחסנים", שיוצרת תחושה של מרכז סיטונאי מוזל. הבחירה הזו הייתה ראשונה בישראל ושימשה אחר-כך השראה לרשתות קמעונאיות מוזלות אחרות; בנוסף, המיתוג הוויזואלי, שכלל מודעות מכירה בעיתונות ולוגו פשוט, יצר גם הוא תחושה של מכירה סיטונאית מוזלת. בסניפים הראשונים של הרשת אף הונחו אריזות קרטון ריקות של מוצרים על הרצפה, כדי לחזק את תחושת הביקור במחסן ורכישה במחיר מוזל.

ב-2007 נרכשה הרשת וסניפיה על ידי חברת "אלקטרה מוצרי צריכה" תמורת 200 מיליון ש"ח<ref></ref>. בדצמבר 2015 השיקה הרשת אתר סחר<ref></ref>.

המוצרים בסניפי הרשת מחולקים למחלקות: מחלקת מוצרים גדולים, מחלקת סטריאו ומחלקת מוצרי מחשוב ואלקטרוניקה. בכל סניף פועלת מחלקת שירות פנימית ובה אנשי שירות המסייעים ללקוח, המחלקה אחראית להחלפת מוצרים מיידית ללא צורך בהגעה עד ליצרן או לחברה שמשווקת את המוצר.

הרשת ידועה בפרסומת החוזרת שלה המבוססת על השיר של דני סנדרסון <nowiki></nowiki>הכיסא נמוך מדיי<nowiki></nowiki> (בפרסומת שונה ל:המחיר נמוך מדיי) קריין הפרסומות הוא מלאכי חזקיה

==קישורים חיצוניים==
* 
קטגוריה:רשתות שיווק בישראל
קטגוריה:ישראל: חברות שהוקמו ב-1993

==הערות שוליים==
ג'ורדן אוויאיישן

ג'ורדן אוויאיישן (באנגלית Jordan Aviation; בערבית الأردنية للطيران) היא חברת תעופה ירדנית שמרכזה בנמל התעופה הבינלאומי עמאן-המלכה עליה. החברה נוסדה בשנת 1998 על ידי היזם סרן מוחמד אל-חשמן והחלה לפעול בשנת 2000. בין השנים 2001 ו-2003 ריכזה ג'ורדן אוויאיישן את פעילותה בחוזי שכר עם כוחות שמירת השלום של האו"ם וכעת היא הספק המועדף עליהם. החברה מפעילה טיסות שכר ומשכירה מטוסים לחברות תעופה אחרות. היא טסה לשני יעדים פנימיים בירדן (עמאן ועקבה) ולשישה יעדים בינלאומיים (בגדאד בעיראק, קהיר ושארם א-שייח' במצרים, כווית סיטי בכווית, ג'דה בערב הסעודית, ודובאי באיחוד האמירויות הערביות). זו חברת תעופה מודרנית, צומחת ומתקדמת עם 700 אנשי צוות, וחברות הבת שלה מעסיקות עוד 150 אנשי צוות.

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A320-200
|2
|—
|168
|168
|
|-
|איירבוס A330-200
|2
|—
|colspan=2|לא ידוע
|
|-
|בואינג 737-300
|2
|—
|148
|148
|
|-
|בואינג 737-400
|1
|—
|168
|168
|
|-
|בואינג 767-200ER
|2
|—
|266
|266
|
|-
!סה"כ
!8
!—
!colspan=4|
|}

== קישורים חיצוניים ==

* 

==הערות שוליים==

קטגוריה:חברות תעופה ירדניות
קטגוריה:התאחדות חברות התעופה הערביות
מגדלי הלהבה

מגדלי הלהבה (באזרית: Alov qüllələri) הם שלושה גורדי שחקים השוכנים בדרום-מערבה של באקו, בירת אזרבייג'ן. בניית המגדלים החלה בשנת 2007 והסתיימה באפריל 2012 בעלות כוללת של 350 מיליון דולר. מגדל הלהבה 1, הגבוה שבמגדלים, מתנשא לגובה של 190 מטרים ובו 39 קומות המשמשות למגורים. במגדל הלהבה 2 המשמש כבית מלון 37 קומות והוא מתנשא לגובה של 160 מטרים. מגדל הלהבה 3 משמש למשרדים ומתנשא לגובה של 140 מטרים ובו 34 קומות.

שלושת המגדלים המעוצבים כשלוש להבות הפונות כלפי חוץ, מצופים בזכוכית ובכ-10,000 גופי תאורה מסוג LED המשמשים כמסכי ענק בשעות החשכה. המגדלים הופיעו מספר פעמים במהלך שידורי תחרות האירוויזיון אשר נערכה בעיר בשנת 2012 ועל בול דואר שהופק לכבוד האירוע.

==קישורים חיצוניים==

* [http://www.skyscrapercity.com/showthread.php?t=875700 אודות המגדלים באתר skyscrapercity]
* [http://skyscraperpage.com/diagrams/?searchID=57089908 המגדלים באתר skyscraperpage]

קטגוריה:באקו: גורדי שחקים
אולם הקריסטל של באקו

אולם הקריסטל של באקו (באזרית: Bakı Kristal Zalı) הוא אולם כנסים השוכן לחופי הים הכספי בעיר באקו, בירת אזרבייג'ן. האולם ממוקם על חצי אי קטן מדרום למרכז העיר, בצמוד לכיכר הדגל הלאומי. הקמת המבנה החלה בחודש אוגוסט 2011 על מנת שיארח את תחרות אירוויזיון 2012, והיא הסתיימה ב-16 באפריל 2012, זמן קצר לפני האירוע. האולם מכיל 25,000 צופים.

באולם התקיימו תחרויות האיגרוף, הטאקוונדו, הכדורעף, הסיף והקראטה במשחקים האירופיים בשנת 2015, ולצורך כך פוצל לשלושה אולמות קטנים יותר שהכילו 6,000 (כדורעף), 3,400 (איגרוף) ו-2,000 (סיף, קראטה וטאקוונדו) צופים.

בשנת 2016 נערכה באולם אולימפיאדת השחמט.

ב-21 ביולי 2019, נערך באולם טקס הפתיחה של משחקי הקיץ של הפסטיבל האולימפי האירופי לנוער שהעיר באקו נבחרה לארח.

==קישורים חיצוניים==

* 

קטגוריה:באקו: מבנים
קטגוריה:אצטדיונים ומתקני ספורט
גיבתון שחור-ראש

Emberiza melanocephala
גיבתון שחור-ראש (שם מדעי: Emberiza melanocephala) הוא ציפור שיר ממשפחת הגיבתוניים ואחד הגדולים במשפחה.

== מאפיינים ==
אורכו 16–18 ס"מ ומשקלו 28–33 גרם. זנבו ארוך. ראשו של הזכר שחור, ומכאן שמו. רוב גופו של זכר הגיבתון, לרבות גחונו, גרונו ועורפו, צהובים. גבו וזנבו ערמוניים. הנקבה אפורה עם פסים חומים. כמו שאר המינים במשפחה, הוא עף בלהקות גדולות כדי לחפש את המזון המועדף עליו - זרעים וגרגירי תבואה.

הגיבתון שחור-הראש מקנן בעיקר לאורך החוף המזרחי של הים האדריאטי. קיימות גם אוכלוסיות מקננות גדולות בסלובניה, איטליה, ואלבניה. מקנן גם בישראל ובאיראן. אזורי הקינון הצפוניים מגיעים עד סיביר. בחורף רוב הפרטים נודדים למערב ומרכז הודו. הנדידה הארוכה ביותר שנמדדה על ידי טיבוע עומדת על 7,000 ק"מ. כמו כן תועדה נדידה של 1,000 ק"מ בשבעה ימים.

חי בגנים, כרמים וסבכי שיחים. ניזון מזרעים ומצמחים. עונת הרבייה היא ממאי עד יוני. הזכר בונה את קנו בשיחים צפופים. הקן מורכב מדשא, עלים, צמר ועשבים שונים. הנקבה מטילה 4–5 ביצים, והביצים נדגרות במשך 13–15 ימים על ידי בני הזוג לסירוגין.

==קישורים חיצוניים==

== הערות שוליים ==

קטגוריה:טקסונים שתוארו בידי ג'יובאני אנטוניו סקופולי
קטגוריה:ארץ ישראל: גיבתוניים
קטגוריה:גיבתוניים
קטגוריה:בעלי חיים שתוארו ב-1769
מכללת רמת-גן

מכללת רמת גן הייתה מרכז לימודים בו התקיימו לימודי תואר ראשון ושני מטעם האוניברסיטה הפתוחה, יחד עם לימודים חוץ-אקדמיים (לימודי תעודה) במגוון מקצועות והכשרות. למרות שמה, היא לא הייתה מכללה אקדמית עצמאית. המכללה נוסדה על ידי עמיר גליל. החל מחודש ספטמבר 2022 מכללת רמת גן/שלוחת האוניברסיטה הפתוחה, סיימה את פעילותה והחל מפברואר 2023, התמזגה עם המכללה האקדמית רמת גן.<ref name=":0" />

== היסטוריה ==
המכללה נוסדה בשנת 1990 בקמפוס שהיה של תיכון אורט ר"ג. המכללה הוקמה על ידי עמיר גליל כחלק ממיזם לאפשר לצעירים אשר לא עמדו בתנאי הסף של האוניברסיטאות לקבל השכלה אקדמאית. בראשיתה המכללה הציעה לתלמידה אך ורק לימודי ערב על מנת לאפשר לתלמידים לעבוד תוך כדי הלימודים. בתקופת פעילותה ניתן היה ללמוד לתואר ראשון ושני של האוניברסיטה הפתוחה, בתנאיה, כלומר בשכר לימוד דומה לזה הנהוג באוניברסיטאות, וללא דרישה לתנאים מקדימים כגון ציוני סף בבחינות הבגרות או ציון פסיכומטרי. בנוסף, הוצעו גם לימודים חוץ-אקדמיים (לימודי תעודה) במגוון מקצועות והכשרות, מטעם המכללה.
משה שפירא – מנהל מכללת רמת גן במשך כשלושה עשורים (1990-2022)
החל מחודש ספטמבר 2022 מכללת רמת גן/שלוחת האוניברסיטה הפתוחה, סיימה את פעילותה והחל מפברואר 2023, התמזגה עם המכללה האקדמית רמת גן.<ref name=":0"></ref>

==מרכזי הלימוד במכללה==
* לימודי תואר ראשון – במוסד הוצעו שילובים של 95 מסלולי לימוד לתואר ראשון של האוניברסיטה הפתוחה.
* לימודי תואר שני – המכללה הציעה לימודי תואר שני במנהל עסקים של האוניברסיטה הפתוחה.
* היחידה ללימודים חוץ אקדמיים – ביחידה זו היו מרכזי לימוד שונים, בהם בית הספר למקצועות החשבונאות, בית הספר למקצועות הניהול, בית הספר למקצועות המחשב, בית הספר למקצועות שוק ההון, בית הספר למקצועות הפסיכותרפיה, בית הספר למקצועות המזכירות ובית הספר למקצועות היין. מרבית הקורסים במרכז העניקו תעודות הסמכה של גופים ממשלתיים ובינלאומיים, וחלק מהקורסים הקנו נקודות זכות במסגרת לימודי התואר של האוניברסיטה הפתוחה (בכפוף לאישורה).
*מכללת רמת-גן פיתחה תוכנית עזר לסטודנטים בשם "תוכנית המקפצה", אשר כללה שיעורי תגבור ותרגול, מכינות טרום-לימודיות ומרתונים לפני בחינות. בנוסף, היה במכללה מרכז הדרכה בלמידה.

== גלריה ==
<gallery>
Rgc1111.jpg|חצר המכללה
Rgc3.jpg|כיתת לימוד במכללה
Rgc1100.jpg|קמפוס מכללת רמת-גן
</gallery>

==קישורים חיצוניים==

* בארכיון האינטרנט

==הערות שוליים==

קטגוריה:רמת גן: אוניברסיטאות ומכללות
קטגוריה:האוניברסיטה הפתוחה: שיתופי פעולה
קטגוריה:רמת עמידר
יואן שה-קאי

יואן שה-קאי (מנדרינית תקנית: 袁世凱; פין-יין: Yuán Shìkǎi; 16 בספטמבר 1859 - 6 ביוני 1916) היה מצביא ומדינאי סיני שנודע בשל השפעתו בשלהי תקופת שושלת צ'ינג, חלקו במאורעות שהובילו להתפטרות הקיסר האחרון של סין, שלטונו האוטוקרטי כנשיא השני של הרפובליקה הסינית (לאחר סון יאט-סן), וניסיונו קצר הימים לחדש את המונרכיה הסינית כשהכתיר עצמו כקיסר סין.

==פעילותו הציבורית עד מהפכת 1912==
את פעילותו הציבורית החל בשנת 1883 בעודו קצין צעיר בשירותו בקוריאה. צה שי, הקיסרית האלמנה ועוצרת שושלת צ'ינג שיגרה כוח צבאי לקוריאה ומינתה את יואן לראש המטה הכללי. בזכות הצלחתו, מונה בגיל 21 לנציב הסיני בסיאול. בשנים אלו ריכז את הקשר הדיפלומטי ופיתח את המסחר בין שתי המדינות דבר אשר הביא לקירוב ביניהן. בשנת 1903 הוביל את התנועה להכנסת חידושים בצבא הקיסרי והקים שש דיוויזיות בהן השתמש כדי לדכא מרידות ובהן את מרד הבוקסרים. צבאו היה מאומן היטב על פי הדגם הגרמני וממנו יצאו בהמשך בעלי תפקידים והשפעה רבה בממשל. בתקופה זו כונה יואן "אבי אילי המלחמה". בשנת 1907 איבד את אהדת הקיסרית. בשנת 1908, עם מות הקיסרית האלמנה, ניסה יואן לתפוס את השלטון ומחשש לחייו אולץ לפרוש מהחיים הציבוריים.

==פעילותו הפוליטית בתקופת המהפכה==
יואן שה-קאי מושבע לנשיא זמני, 10 במרץ 1912
ב-12 בפברואר 1912 חתמה הקיסרית האלמנה לונגיו בשם הקיסר בן השש פויי על מסמך אשר האציל את הסמכויות השלטוניות לידי יואן בשם "הבטחת" שלום לעם ושקט לקיסרות לצורך הקמתה של רפובליקה גדולה של סין עקב מהפכת שינהאי. מדינות המערב הפעילו אף הן לחץ למנותו למשרה משמעותית וסון יאט-סן הבין שהמעצמות תומכות ביואן והתפטר מכהונתו כנשיא זמני של הרפובליקה לטובת יואן לאחר כחודש מתחילת כהונתו, יואן נבחר על ידי האספה הלאומית הזמנית של סין לנשיא זמני.

==תקופת נשיאותו והיותו "קיסר"==
יואן שה-קאי מינה את עצמו לנשיא והשיג את הסכמת סון יאט-סן לכך. בשנים 1913–1916 שלט יואן על מרבית סין לאחר כישלונו של סון יאט-סן. יואן תמך בדיקטטורה נאורה במטרה להביא לאיחודה של סין תחת שלטונו ובמסגרת זו אסר את חברי הפרלמנט אשר לא סרו למרותו. הוא יסד את המפלגה הרפובליקנית שהתחרתה במפלגה הלאומית קוואמינטנג של סון יאט-סן.

בין השאר פעל בתקופת שלטונו להפסקת הסחר באופיום. במלחמת העולם הראשונה חתם בניגוד לרצונו על הסכם עם היפנים אשר כלל חמישה סעיפים ובהם מתן זכויות מיוחדות ליפן בחברת מכרות וכן מתן אישור ליפנים לאמן את הצבא הסיני. במהלך השנים ניסה למנות את עצמו לקיסר בעל שליטה בכל רחבי סין, אך הדבר זכה להתנגדות רבה ובסופו של דבר הוא לא הצליח בכך. יואן לקראת סוף שנת 1915 הקים את האימפריה הסינית מחדש אשר לפיה היה קיסר, מה שהותיר לו להתנהל באורך חיים ססגוני ולקחת כספים רבים למען הנאתו האישית מבנק המדינה. בתקופת שלטונו הוא חילק את המחוזות המינהליים של סין בין גנרלים שנשבעו אמונים לשלטונו, מה שמאוחר יותר לאחר מותו הוביל לתקופת המצביאים.

בשנת 1916 התפטר מהתפקיד הססגוני של קיסר ומכל המותרות שכללו שם זה, לאחר שלושה חודשים מת. שגריר אמריקאי אשר פגש אותו זמן קצר לפני מותו דיווח כי יואן נראה כ"רוח רפאים", יואן לא הצליח לעמוד בלחץ ובעבודה של לנהל את כל סין. לאחר מותו נכנסה סין לתקופה בת 5 שנים בה שררה אנרכיה שלטונית ולא נמצא מי שימלא את מקומו עד למינויו של סון יאט-סן.

==קישורים חיצוניים==

* 

קטגוריה:קיסרי סין
קטגוריה:גנרליסימו
קטגוריה:מרד הבוקסרים
קטגוריה:גנרלים סינים
קטגוריה:ילידי 1859
קטגוריה:נפטרים ב-1916
ג'ון וסלי שיפ

ג'ון וסלי שיפ (באנגלית: John Wesley Shipp, נולד ב-22 בינואר 1955 בנורפוק, וירג'יניה) הוא שחקן אמריקאי זוכה 2 פרסי אמי לבידור בשעות היום.

== קריירה ==
בשנת 1990 שיחק שיפ בסדרת הטלוויזיה הברק, בה גילם את דמותו של בארי אלן, מדען משטרתי שעבר תאונה המאיצה את חילוף החומרים בגופו, ובעקבות כך הוא הופך לגיבור-העל פלאש. בעקבות תפקיד ראשי זה, סדרת הטלוויזיה "הפלאש" ליהקה אותו בשנת 2014 לגלם את דמותו של הנרי אלן, אביו של בארי אלן ובשנת 2015 ליהקה אותו בשנית לגלם את דמותו של ג'יי גאריק.

בשנת 1998 לוהק לתפקיד קבוע בסדרת הטלוויזיה דוסון קריק.

בשנת 2012 שיחק בתפקיד אורח בעונה השנייה של זאב צעיר בתור אביו המכה של אייזק.

==פילמוגרפיה==

=== קולנוע ===
{| class="wikitable"
|+
! שנה
! שם
! תפקיד
!הערות
|-
|1990
|הסיפור שאינו נגמר 2
|ברני בקס
|
|-
|1994
|Soft Deceit
|ג'ון הוברט
|
|-
|2002
|Second to Die
|ג'ים ברטצ'ט
|
|-
|2005
|Starcrossed
|ליין
|סרט קצר של Professional Organization of Women in Entertainment Reaching Up
|-
| rowspan="2" |2009
|פורט סיטי
|ג'ורג'
|
|-
|גרוטסקה
|פאהי
|סרט קצר
|-
|2010
|Separation Anxiety
|פלמר
|
|-
|2012
|Hell and Mr. Fudge
|בנג'מין לי פאדג', אבא של אדוארד פאדג' 
|
|-
| rowspan="2" |2014
|Sensory Perception
|תון
|
|-
|Golden Shoes
|נשיא ארצות הברית
|
|-
|2016
|The Sector
|סטילוול
|
|-
|2019
|Night Sweats
|ניק
|
|}

=== טלוויזיה ===
{| class="wikitable"
|+
! שנה
! שם
! תפקיד
!הערות
|-
|1980
|The Dirtiest Show in Town
|
|סרט טלוויזיה
|-
|1980–1984
|Guiding Light
|קלי נלסון
|
|-
|1984
|Summer Fantasy
|קאלאהאן
|סרט טלוויזיה
|-
|1985–1986
|כשהעולם מסתובב
|דאג קמינגס
|
|-
|1986
|סנטה ברברה
|מרטין אליס
|
|-
|1989
|לחיות את החיים
|בלאנשארד לאבלייס
|
|-
|1990–1991
|הברק
|הברק
|
|-
| rowspan="2" |1991
|Baby of the Bride
|דניס
| rowspan="4" |סרט טלוויזיה
|-
|Danger Team
|ספק
|-
| rowspan="2" |1994
|Golden Gate
|קני סקנלון
|-
|Green Dolphin Beat
|טרי לטנר
|-
|1994–1995
|אחיות
|לאקי ויליאמס
|
|-
|1996
|Deadly Web
|ד"ר סטנטון
| rowspan="2" |סרט טלוויזיה
|-
|1997
|Lost Treasure of Dos Santos
|ג'ק
|-
|1998–2001
|דוסון קריק
|מיטץ' לירי
|
|-
|1999
|Road Rage
|ג'ים קרסון
| rowspan="2" |סרט טלוויזיה
|-
|2007
|Christie's Revenge
|ריי קולטון
|-
|2010
|לחיות את החיים
|אדי פורד
|
|-
|2019
|Ruby Herring Mysteries: Her Last Breath
| rowspan="2" |ג'ון הרינג
| rowspan="2" |בסדרת הסרטים Ruby Herring Mysteries
|-
|2020
|Ruby Herring Mysteries: Prediction Murder
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:זוכי אמי בשעות היום: שחקן משנה בדרמה
קטגוריה:זוכי אמי בשעות היום: הופעת אורח בדרמה
קטגוריה:בוגרי אוניברסיטת אינדיאנה
קטגוריה:אמריקאים שנולדו ב-1955
רוני דונביץ'

רוני דונביץ (נולד ב-8 באוגוסט 1961) הוא סופר, יועץ אסטרטגי וקופירייטר ישראלי. מחבר סדרת המותחנים רבי המכר "נרדף", "לכודים" ו"עמוק מבפנים".

==ביוגרפיה==
דונביץ' נולד בתל אביב. אביו היה העיתונאי נתן דונביץ'. בצעירותו עבד כצלם סטודיו במשך שבע שנים. דונביץ' עוסק בייעוץ אסטרטגי, מיתוג ושיווק. ניהל קמפיינים פרסומיים עבור ארגונים כגון בנק הפועלים ואינטרנט זהב, כתב וביים פרסומות לטלוויזיה. עוסק גם בעיצוב גרפי וקופירייטינג. 

ב-2007 יצא לאור ספרו "נרדף", הראשון בסדרת בספרי מתח בדיוניים. הספרים בסדרה מתארים את עלילותיו של אלכס ברטל, דמות בדיונית שפועלת כראש אגף המבצעים במוסד. המותחן הפך תוך חודשים ספורים לרב-מכר, שזיכה את דונביץ' באות "ספר הזהב" של "התאחדות הוצאות ספרים בישראל". בעקבות ההצלחה פורסם ספרו הבא סדרה, "לכודים", כסיפור יומי בהמשכים, החל מאוגוסט 2007, במסגרת מוסף העיתון "ידיעות אחרונות", וכן נפתח אתר אינטרנט של העיתון בו נכלל משחק נושא פרסים העוסק בסיפור היומי. ב-2008 יצא "לכודים" כספר, המבוסס על הסיפור היומי בהמשכים. ב-2011 יצא ספרו השלישי "עמוק מבפנים".

במסגרת המחאה נגד בנימין נתניהו, יצר את הסיסמה "לך" שצברה פופולריות ברשתות החברתיות.

== ספריו ==
* נרדף (יצא לאור בשנת 2007)
* לכודים (יצא לאור בשנת 2008)
* עמוק מבפנים (יצא לאור בשנת 2011)

==קישורים חיצוניים==
* 
* 
* [http://cafe.themarker.com/user/156953/ הדף של דונביץ'], באתר דה מרקר
* - על "נרדף"
* - על "נרדף"
* - על "לכודים"
* דני ספקטור, [https://www.facebook.com/photo.php?fbid=209489832452221&set=a.196231110444760.44790.196221340445737&type=1&relevant_count=1 ספק מתח], 9 באוקטובר 2011, פורסם בידיעות אחרונות - על "עמוק מבפנים"
 

קטגוריה:סופרים ישראלים
קטגוריה:פרסומאים ישראלים
קטגוריה:סדרת ספרי אלכס ברטל
קטגוריה:צלמים ישראלים
קטגוריה:בוגרי תיכון עירוני ה' (תל אביב)
קטגוריה:ישראלים שנולדו ב-1961
הבריחה מאלקטרז

הבריחה מאלקטרז (אנגלית: Escape from Alcatraz) הוא סרט פעולה אמריקאי שיצא בשנת 1979, בכיכובו של קלינט איסטווד ובבימויו של דון סיגל. הסרט מתאר את בריחתם המורכבת של פרנק מוריס והאחים ג'ון וקלרנס אנג'לין, מאחד מבתי הכלא השמורים בארצות הברית, אלקטרז, השוכן על אי הסמוך לסן פרנסיסקו. הסרט נוצר בעקבות ספר באותו השם, המבוסס על מקרה אמיתי ונדיר, בשנת 1962, בו ברחו שלושה אסירים מאלקטרז. הם הוכרזו כנעדרים.

==עלילה==
פרנק מוריס (קלינט איסטווד) מגיע אל הכלא השמור אלקטרז, לאחר שברח מספר פעמים מבתי כלא אחרים שבהם שהה. הוא מובא תחילה לפגישה עם ראש הסוהרים בכלא (פטריק מקגוהן), שמבהיר לו כי אף אסיר לא הצליח עד כה להימלט מאלקטרז. מוריס פוגש את ידידיו מהעבר, האחים ג'ון וקלרנס אנג'לין (פרד וורד וג'ק ת'יבו), ומתיידד עם מספר אסירים. מוריס מסתבך בריב אלים עם האנס וולף (ברוס מ. פישר), ומגלה כי ראש הסוהרים מתעמר בחבריו האסירים: הוא אוסר על "דוק" הזקן (רוברט בלוסום) לצייר לאחר שצייר דיוקנאות של סוהרים ומשמיד את החרצית אותה הוא מגדל; וגורם ל"ליתמוס" להתנפל עליו ולסבול בעקבות זאת מהתקף לב. ראש הסוהרים מזכיר בקרירות למוריס כי חלק מהאנשים לא נועדו לעזוב את אלקטרז בחיים.

מוריס מגלה כי הבטון סביב הסורגים בתאו חלש יחסית, וכי ניתן לפורר אותו בהדרגה. הגילוי מתפתח לתכנון תוכנית בריחה מאלקטרז. הוא משתף בתוכנית את האחים אנג'לין ואת האסיר בתא השכן, צ'רלי באטס (לארי הנקין). בשבועות שלאחר מכן הם מתחילים לחפור בקירות התא באמצעות כפות, ולבנות רפסודה מאולתרת באמצעות מעילי גשם. ביום הבריחה, באטס מתעצבן מאוד ולא בורח יחד איתם. מוריס והאחים אנג'לין בורחים מהכלא ומשייטים מחוץ לאי באמצעות הרפסודה שבנו.

הבריחה מתגלה למחרת בבוקר, והסוהרים מנהלים מצוד נרחב אחר הבורחים. לאחר שלא נמצאו, מעדיף ראש הסוהרים להניח כי הם טבעו בים. מאוחר יותר הוא מגלה חרצית על חופי האי אנג'ל הסמוך, וזורק אותה לים לאחר שנאמר לו כי חרציות לא גדלות באופן טבעי בחוף זה.

==ביקורות==
הסרט זכה לביקורות חיוביות, ונחשב לאחד הסרטים הטובים והפופולריים ביותר שיצאו בשנת 1979. הוא קיבל 95% ביקורות חיוביות באתר "Rotten Tomatoes".

בשבוע הראשון ליציאתו, הוקרן הסרט ב-814 בתי קולנוע בארצות הברית, וזכה להכנסות של יותר מ-5 מיליון דולר. לאורך השנים הכניס הסרט כ-43 מיליון דולר.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1979
קטגוריה:סרטי פעולה אמריקאיים
קטגוריה:בריחה מכליאה בקולנוע
קטגוריה:אלקטרז בסיפורת
קטגוריה:סרטי דון סיגל
קטגוריה:סרטי פרמאונט
גאזה

בד גאזה
גאזה (Gauze)<ref></ref> הוא סוג בד ארוג באופן רופף ועדין, המשמש בדרך-כלל לחבישת פצעים אפשר לארוג את הבד מכותנה, משי או פשתן וכיום יש גם בדי גאזה לא ארוגים. רופאו של צבא נפוליאון, דומיניק ז'אן לארה הכניס את השימוש בבד גאזה לצורכי חבישה.

במקור היה בד גאזה עשוי משי או פשתן ושימש לרעלות ולרשתות, כיום עשויים בדי גאזה מכותנה או מטקסטיל בלתי-ארוג. רוב בדי הגאזה ארוגים באריגת קנבס שנקראת Leno<ref></ref>. יתרונו בחבישה הוא מרקמו שלא נדבק לפצע. הבד שימש גם כחומר מילוי לכריכת ספרים ובהיותו טבול בגבס לתחבושת גבס וליצירת דגמים.
==מקור השם==
מקור שמו של הבד במילה הצרפתית gaze, אשר מקורה אינו ידוע בוודאות. מקור מ-1279, המצוטט אצל דו קאנז' (Du Cange), מזכיר חומר בשם gazzatum ברשימת הבדים שנאסר על נזירים ללבוש. דו קאנז', במאה ה-17, שיער שהכוונה היא לבד שבצרפתית נקרא gaze, ושמקור השם בעיר עזה (בלטינית Gaza). אלא שלהשערה זו לא נמצאו תימוכין. 

== פד גאזה ==
פד גאזה הוא ריבוע בד (בדרך כלל כותנה) בגדלים תקניים של 2X2 ,3X3 או 4X4 אינץ', המגיע באריזה סטרילית ומיועד להנחה על פצע פתוח, עם או ללא חומר מחטא, לפני חבישתו. לתוך פד גאזה המשמש לספיגת דם בניתוח טווים חוטים הניתנים לצפייה בקרני רנטגן, כדי שניתן יהיה לאתרו במקרה בו נשכח בגוף לאחר סגירתו.

== קישורים חיצוניים ==

* 

==הערות שוליים==

קטגוריה:בדים
קטגוריה:ציוד רפואי
קטגוריה:ציוד עזרה ראשונה
קטגוריה:מוצרים חד-פעמיים
איזבל (סרט)

איזבל (באנגלית: Jezebel) הוא סרט דרמה אמריקאי משנת 1938 בבימויו של ויליאם ויילר. בסרט משחקים בטי דייוויס, הנרי פונדה, ג'ורג' ברנט, דונלד קריספ ופיי ביינטר.

הסרט זכה להצלחה כלכלית ולביקורות חיוביות. הוא היה מועמד לחמישה פרסי אוסקר וזכה בשניים.

ב-2009 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.

==הפקה==
הסרט מבוסס על מחזה כושל משנת 1933, שבו שיחקה מרים הופקינס בתפקיד ראשי.

ג'פרי לין היה אמור לשחק במקור בסרט בתור פרסטון דילארד, אך מפיקי המחזה שבו השתתף באותה תקופה סירבו לאשר לו להשתתף בסרט, והנרי פונדה קיבל את התפקיד. בנוסף, אניטה לואיס הייתה אמורה לגלם את בל מאסיי ואדמונד גולדינג היה אמור לביים את הסרט.

תפקיד גילום דמותה של ג'ולי מרסדן הוצע לבטי דייוויס לאחר שלא זכתה בתפקיד סקרלט או'הרה בסרט "חלף עם הרוח" (שניתן לויוויאן לי).

הסרט התעכב במהלך הצילומים עקב צילום מרובה של סצנת הרכיבה של דייוויס ולידת בתו של פונדה, (ג'יין פונדה).

לסרט נעשו מספר אתחולים בכיכובם של דייוויס, ג'ין ארתור ולורטה יאנג.

==צוות שחקנים==
* בטי דייוויס - ג'ולי מרסדן
* הנרי פונדה - פרסטון דילארד
* ג'ורג' ברנט - באק קנטרל
* דונלד קריספ - ד"ר ליווינגסטון
* פיי ביינטר - בל מאסיי
* מרגרט לינדזי - איימי ברדפורד-דילארד
* ריצ'רד קרומוול - טד דילארד

==פרסים ומועמדויות==
* זכייה בפרס אוסקר לשחקנית הטובה ביותר (בטי דייוויס)
* זכייה בפרס אוסקר לשחקנית המשנה הטובה ביותר (פיי ביינטר)
* מועמדות לפרס אוסקר לפסקול המקורי הטוב ביותר
* מועמדות לפרס אוסקר לצילום הטוב ביותר
* מועמדות לפרס אוסקר לסרט הטוב ביותר
* זכייה בפרס פסטיבל הסרטים של ונציה על תרומה אומנותית (ויליאם ויילר)
* מועמדות לפרס פסטיבל הסרטים של ונציה לסרט הטוב ביותר

==קישורים חיצוניים==

* 

קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטי האחים וורנר
קטגוריה:סרטים בשימור ספריית הקונגרס
קטגוריה:סרטי בטי דייוויס
קטגוריה:סרטי הנרי פונדה
קטגוריה:סרטים אמריקאיים משנת 1938
קטגוריה:סרטי 1938
איציק תורג'מן (מהנדס)

יצחק (איציק) תורג'מן (נולד ב-1955) הוא מהנדס אלקטרוניקה, שירת כקצין בדרגת אלוף-משנה בחיל המודיעין וזכה פרס ביטחון ישראל, ממייסדי תוכנית עתידים והיה מנכ"ל קרן רש"י.

==קורות חיים==
תורג'מן נולד בקזבלנקה שבמרוקו, עלה עם משפחתו לישראל בגיל שנה, גדל בחדרה, למד בתיכון אורט יד-ליבוביץ בנתניה במגמת קציני רדיו. במסגרת העתודה טכנולוגית המשיך באורט יד-ליבוביץ בלימודים לתואר הנדסאי אלקטרוניקה. התגייס לצה"ל ובמהלך שירותו סיים תואר ראשון בהנדסת אלקטרוניקה באוניברסיטת בן-גוריון (1981), תואר שני באמינות ואבטחת איכות מהפקולטה להנדסה גרעינית בטכניון (1986) ולימודי מִנהל עסקים באוניברסיטת בן-גוריון (1990).

שירת כמהנדס אלקטרוניקה ביחידת המחקר והפיתוח של חיל המודיעין, ב-1988 זכה בפרס ביטחון ישראל וב-1999 בפרס ראש אגף המודיעין לחשיבה יוצרת. היה ממייסדי תוכנית עתידים לעידוד בני נוער מיישובי פריפריה להשתלב במסלול העתודה האקדמית ועמד בראש מנהלת הפרויקט מטעם צה"ל. ב-2003 זכה לתואר עמית כבוד של הטכניון "על פועלו כנציג קציני צה"ל שהגו, יזמו ויישמו את תוכנית עתידים לצמצום הפערים החברתיים והכלכליים בישראל". בכך היה לקצין צה"ל הראשון שזכה לתואר כבוד מהמוסד. השתחרר בדרגת אלוף-משנה.

ב-2003 מונה לראש האגף הביטחוני-חברתי (האחראי בין השאר על הנוער והנח"ל) במשרד הביטחון וב-2004 למנכ"ל עמותת עתידים. ב-2007 זכה באות המופת של ארגון ליונס בתחום החינוך. ב-2008 הצטרף לקרן רש"י ושימש סמנכ"ל לקידום מצוינות, הוא ריכז את תוכנית הנשיא לגילוי וטיפוח מדעני וממציאי העתיד של ישראל, ואת תוכנית "אופקים להיי-טק" להכשרת בוגרי צבא מהפריפריה ללימודי הנדסה ומדעים. היה ממקימי תוכנית "מגשימים" לפיתוח ילדי סייבר מהפריפריה של מדינת ישראל. באוקטובר 2012 מונה למנכ"ל הקרן. תפקיד בו כיהן עד אוקטובר 2015.

בינואר 2021 הצטרף כמס' 5 למפלגה הכלכלית החדשה בראשות פרופ' ירון זליכה.

==קישורים חיצוניים==
* [https://web.archive.org/web/20131006092700/http://israel60.ort.org.il/Apps/WW/page.aspx?ws=1e49ed87-c2f3-4799-b1f8-de6f0559fb76&page=543871ea-79e0-4967-8583-5b35d46ae20f&fol=15bfe29b-d7ec-481e-8581-721afa23d0af&box=18f935c6-3b66-4e25-93a2-e9682f9e32bb&_pstate=item&_item=53f83f16-2973-4060-9a17-42d3eec0c329 ריאיון עם בוגר אורט: אל"ם (מיל.) איציק תורג'מן "ידע, רצון ומסירות - הופכים חזון למציאות"] אתר אורט

==הערות שוליים==

קטגוריה:חיילי אגף המודיעין
קטגוריה:זוכי פרס ביטחון ישראל: חיילי צה"ל
קטגוריה:ראשי האגף ביטחוני-חברתי
קטגוריה:מנכ"לים יוצאי שירות קבע בצה"ל
קטגוריה:ישראלים ילידי מרוקו
קטגוריה:אנשי חינוך ישראלים
קטגוריה:מהנדסי חשמל ישראלים
קטגוריה:בוגרי אורט יד ליבוביץ
קטגוריה:פעילי המפלגה הכלכלית החדשה
קטגוריה:בוגרי אוניברסיטת בן-גוריון בנגב
קטגוריה:עולים בשנות ה-1950
קטגוריה:ישראלים שנולדו ב-1955
מיכאל שפיצר

מיכאל מרדכי שפיצר (נולד בשנת 1954) הוא שופט ישראלי, המכהן כשופט בית הדין הארצי לעבודה. כיהן כמנהל בתי המשפט בשנים 2012–2018 ו־2022–2023.

==ביוגרפיה==

שפיצר סיים את לימודיו התיכוניים בשנת 1972 במדרשית נעם ושירת בצה"ל כקצין במשטרה הצבאית. סיים את הלימודים לתואר ראשון במשפטים באוניברסיטת בר-אילן והוסמך לעורך דין בשנת 1981. לאחר מכן עבד כעורך דין עצמאי במשרד עורכי הדין "נטוביץ- שפיצר".

בשנת 2000 מונה שפיצר לשופט בבית הדין האזורי לעבודה בחיפה וכיהן שם עד שנת 2005. באותה שנה מונה לנשיא בית הדין האזורי לעבודה בבאר שבע, ובשנת 2010 עבר לכהן כנשיא בית הדין האזורי לעבודה בתל אביב.

בחודש מרץ 2012 נבחר שפיצר על ידי שר המשפטים ונשיא בית המשפט העליון למלא את משרת מנהל בתי המשפט. הוא סיים את תפקידו במרץ 2018. אז נכנס לתפקידו כשופט בית הדין הארצי לעבודה.

כשפורסמה מועמדותו של שפיצר כמועמד יחיד לכהונת שופט בבית הדין הארצי לעבודה, פנה הוועד הארצי של העוזרים המשפטיים לשופטים בצעד חריג לוועדה בבקשה לדחות את מינויו - וזאת בשל התנהלותו של שפיצר כמנהל בתי המשפט, ויחסי העבודה העכורים בין הצדדים שהגיעו לא אחת לבתי הדין לעבודה ואף לבג"ץ אשר פסקו מספר פסקי דין כנגד הנהלת בתי המשפט בראשותו. למרות הפנייה נבחר שפיצר לתפקיד.

בתקופת כהונתו כמנהל בתי המשפט יצא הנהלת בתי המשפט במאבק נגד ביקורת קשה שהוטחה בשופטים. במסגרת המאבק הקים מערכת בתי המשפט, ניהלה מערכת בתי המשפט מעקב אחר פרסומים על שופטים והקימה לצורך כך מאגר מידע ללא היתר הנדרש בחוק. המאבק, שכלל דרישה מגוגל להסיר כתבות שפורסמו בעיתונות, עלה לדיון בכנסת ובעקבות זאת שונה הנוהל בעניין התמודדות עם פרסומי ביקורת. במקרה אחד, שפיצר הגיב בהתקפה אישית נגד גיורא איילנד, שכללה פסק דין בתיק תעבורה של איילנד, בגלל מאמר של איילנד בו ביקר את מערכת המשפט.

הוא סיים את כהונתו בסוף מרץ 2018 ושב לכסאו כשופט בית הדין הארצי לעבודה. באוקטובר 2022 מונה בשנית למנהל בתי המשפט, תפקיד אותו מילא עד סוף שנת 2023.

בחודש יולי 2024 פורסם על הצטרפותו של שפיצר למשרד עוה״ד יאיר דוד העוסק בתחום העבודה. שם יעסוק בעיקר בתחום הגישורים והבוררויות. <ref></ref>

שפיצר נשוי ואב לשלושה ילדים.

==קישורים חיצוניים==

* 
* 
* 
*

==הערות שוליים==

קטגוריה:שופטי בית הדין הארצי לעבודה
קטגוריה:מנהלי בתי המשפט
קטגוריה:בוגרי מדרשית נעם
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1954